উইলিয়াম ক্রুকস
স্যার উইলিয়াম ক্রুকস OM ( /krʊks/ ; ১৭ জুন ১৮৩২ – ৪ এপ্রিল ১৯১৯) ছিলেন একজন ব্রিটিশ রসায়নবিদ ও পদার্থবিদ এবং লন্ডনের রয়েল কলেজ অব কেমিস্ট্রির প্রাক্তনী। তিনি স্পেকট্রোস্কপি তথা বর্ণালীবীক্ষণের উপর বহু গবেষণা করেছেন। আধুনিক পদার্থবিজ্ঞানে নির্বাত নল বা ভ্যাকুয়াম টিউবের অন্যতম পথিকৃত স্যার উইলিয়াম ক্রুকসের সর্বশ্রেষ্ঠ অবদান তড়িৎমোক্ষণ নল - ক্রুকস টিউবের পরীক্ষা যা কিনা পরবর্তীতে সমগ্র রসায়ন ও পদার্থবিজ্ঞানের বিজ্ঞানীদের কাছে অত্যন্ত গুরুত্বপূর্ণ ও ফলপ্রসূ। তিনি ১৮৬১ খ্রিস্টাব্দে বর্ণালীবীক্ষণের মাধ্যমে থ্যালিয়াম নামক এক মৌলিক পদার্থ আবিষ্কার করেন। এছাড়া তিনি রেডিওমিটার নামক একটি গুরুত্বপূর্ণ যন্ত্র আবিষ্কার করেন যা আধুনিক পদার্থ বিজ্ঞানের অগ্রগতির পথ উন্মুক্ত করে গিয়েছিল। একসময় ক্রুকস আধ্যাত্মিকতায় আগ্রহী হন এবং এক মানসিক গবেষণা সংস্থা-সোসাইটি ফর সাইচিক্যাল রিসার্চ এর সভাপতি হন